ai4bharat/Pralekha huggingface dataset:
पंतप्रधान कार्यालय
जन्माष्टमीनिमित्त पंतप्रधानांच्या जनतेला शुभेच्छा
नवी दिल्ली, 3 सप्टेंबर 2018
पंतप्रधान नरेंद्र मोदी यांनी जन्माष्टमी निमित्त देशातील जनतेला शुभेच्छा दिल्या आहेत. ‘आपणा सर्वांना जन्माष्टमीनिमित्त शुभेच्छा! श्रीकृष्ण जन्माष्टमीच्या पवित्र दिवशी, आपणा सर्वांना हार्दिक शुभेच्छा. जय श्रीकृष्ण!’ असे पंतप्रधानांनी म्हटले आहे.
B.Gokhale/M.Pange/P.Kor
(Visitor Counter : 50
शिक्षण मंत्रालय
नागपूरच्या विश्वेश्वरैय्या राष्ट्रीय अभियांत्रिकी संस्थेच्या 18 व्या दीक्षांत समारंभामध्ये केंद्रीय शिक्षण मंत्र्यांचे दूरदृष्य प्रणालीव्दारे भाषण
नागपूरच्या विश्वेश्वरैय्या राष्ट्रीय अभियांत्रिकी संस्थेच्या 18 व्या दीक्षांत समारंभामध्ये केंद्रीय शिक्षण मंत्री रमेश पोखरियाल ‘निशंक’ यांनी दूरदृष्य प्रणालीव्दारे भाषण केले. या कार्यक्रमाला शिक्षण राज्यमंत्री संजय धोत्रे अतिथी म्हणून उपस्थित होते. कार्यक्रमाला पूर्णवेळ संचालक जे डी पाटील, एल अँड टीच्या संरक्षण व्यवसायाचे वरिष्ठ कार्यकारी उपाध्यक्ष आणि एल अँड टीचे इतर अधिकारीही उपस्थित होते.
यावेळी केंद्रीय शिक्षण मंत्री रमेश पोखरियाल ‘निशंक’ यांनी दूरदृष्य प्रणालीव्दारे विद्यार्थ्यांना संदेश देताना सर्व नवपदवीधरांचे, त्यांच्या पालकांचे अभिनंदन केले. त्यांनी यावेळी तीन ‘डी’विषयी विद्यार्थ्यांशी संवाद साधला. ते म्हणाले, डेमॉक्रसी, डेमोग्राफिक आणि डिमांड या तीन गोष्टी देशाला आत्मनिर्भर बनविण्यासाठी अतिशय महत्वाच्या आहेत आणि यांच्या मदतीनेच भारताचे 5 ट्रिलियन डॉलरची अर्थव्यवस्था बनण्याचे उद्दिष्ट साध्य होऊ शकणार आहे.
राष्ट्रनिर्माणाच्या कार्यामध्ये अभियांत्रिकी आणि अभियंत्यांचे खूप मोठे योगदान असल्याचेही त्यांनी यावेळी नमूद केले. तसेच डिजिटल इंडिया, स्टार्ट-अप इंडिया, मेक इन इंडिया, यांची ‘निशंक’ यांनी यावेळी माहिती दिली. आणि युवकांनी आता नवीन भारत- स्वच्छ भारत, स्वस्थ भारत आणि सशक्त भारत निर्माणासाठी कार्य करावे, असे आवाहन केले. यावेळी संस्थेच्या माजी विद्यार्थ्यांचा उल्लेख करून त्यांनी समाज आणि राष्ट्राच्या विकासासाठी दिलेल्या योगदानाचा उल्लेख मंत्री पोखरियाल यांनी यावेळी केला. कोरोना महामारीच्या काळामध्ये संस्थेने केलेल्या कार्याचे पोखरियाल यांनी कौतुक केले.
या कार्यक्रमात बोलताना शिक्षण राज्यमंत्री संजय धोत्रे म्हणाले, आपल्या मुलांना पदवीच्या महत्वाच्या टप्प्यापर्यंत आणण्यासाठी पालकांनी घेतलेल्या कष्टाची, त्यांनी केलेल्या त्यागाची जाणीव सर्व मुलांनी ठेवावी. आता यापुढे तुम्ही ज्या संकल्पना शिकल्या आहेत, त्या प्रत्यक्षात उतरविण्याचा काळ सुरू झाला आहे. गेल्या काही वर्षात भारतात अतिशय वेगाने परिवर्तन घडून येत आहे. आणि आता या स्पर्धात्मक जगामध्ये पाऊल ठेवताना विद्यार्थ्यांनी आपली मूल्यांचे कायम जपणूक करावी, असे आवाहन धोत्रे यांनी यावेळी केले.
व्हीएनआयटीचे संचालक प्राध्यापक पी.एम पाडोळे यांनी संस्थेचा अहवाल सादर केला. तसेच संस्थेने केलेल्या विविध उपक्रमांची माहिती दिली. इंडस्ट्री- इन्स्टिट्यूट- इंटरअॅक्शन यावर संस्थेचा विश्वास असून, त्या दृष्टीने अनेक उद्योग व्यवसायांबरोबर सामंजस्य करार करण्यात आले आहेत, यामध्ये डसाॅल्ट ॲव्हिएशन, सिमेन्स आणि नागपूर एम्स यांचा समावेश असल्याचे पाडोळे यांनी सांगितले.
M.Chopade/S.Bedekar/P.Kor
कोळसा मंत्रालय
केंद्रीय कोळसा मंत्रालय, स्वातंत्र्याच्या अमृत महोत्सवाअंतर्गत 7 मार्च पासून “विशेष सप्ताह” साजरा करणार
भारताच्या स्वातंत्र्य प्राप्तीला 75 वर्षे पूर्ण होत असल्याचा स्मरणीय प्रसंग साजरा करण्यासाठी आणि देशाने अमृतकाळात प्रवेश केलेला असताना, केंद्रीय कोळसा मंत्रालय 7 मार्च ते 11 मार्च 2022 या आठवड्याभरात “विशेष सप्ताह” साजरा करत आहे. स्वातंत्र्याच्या अमृत महोत्सवाचा भाग म्हणून आयोजित करण्यात येत असलेल्या या सप्ताहात देशभरात मंत्रालयातर्फे विशेष समारंभ आणि कार्यक्रमांचे आयोजन करण्यात येत आहे.
केंद्रीय कोळसा, खाण आणि रेल्वे राज्यमंत्री रावसाहेब पाटील दानवे 7 मार्च 2022 रोजी नवी दिल्ली येथील डॉ. बाबासाहेब आंबेडकर आंतरराष्ट्रीय केंद्रात  होणाऱ्या कार्यक्रमात “विशेष सप्ताह” सोहोळ्याचे उद्घाटन करतील. या कार्यक्रमाला केंद्रीय कोळसा मंत्रालयाच्या सचिवांसह इतर वरिष्ठ अधिकारी तसेच इतर मंत्रालयांतील आणि सार्वजनिक उपक्रमांतील अधिकारी उपस्थित राहणार आहेत. कोळसा क्षेत्रामध्ये देशाने केलेल्या प्रगती बद्दल आणि आजच्या काळात या क्षेत्राच्या समर्पकतेबद्दल बोलण्यासाठी या कार्यक्रमात अनेक विषय तज्ज्ञांना आमंत्रित करण्यात आले आहे.
“विशेष सप्ताह” उत्सवाचा भाग म्हणून मंत्रालयाने कोळसा क्षेत्रात भारताने करून दाखविलेल्या उत्तम कामगिरीचे दर्शन घडविणारे आणि भविष्यात मंत्रालयाच्या प्रगतीचा आराखडा निश्चित करण्यात उपयुक्त ठरणारे अनेक स्मरणीय कार्यक्रम आणि उपक्रमांचे नियोजन केले आहे. तसेच मंत्रालयाने शाश्वत खनन, कार्बन पदचिन्हे कमी करणे आणि कार्बन मुक्त परिसंस्थेचे ध्येय साध्य करणे, प्रभावी उत्खनन कार्यातून आयात कोळशाला पर्याय शोधण्यासाठी खाण परिसरात वास्तव्य करणारे स्थानिक समुदाय आणि ग्रामीण जनता यांच्या सामाजिक-आर्थिक परिस्थितीवर सकारात्मक प्रभाव टाकण्यासाठी तसेच कोळशापासून कोल बेड मिथेन आणि हायड्रोजन यांच्या निर्मितीसाठी अत्याधुनिक स्वच्छ कोळसा तंत्रज्ञान उदयाला आणणे या क्षेत्रांमध्ये सुरु केलेले उपक्रम तसेच संपादन केलेले यश यांची माहिती देखील या कार्यक्रमात ठळकपणे सादर करण्यात येईल.
उर्जा सुरक्षा तसेच शाश्वत विकासाची सुनिश्चिती आणि कोळसा स्त्रोतांची संपूर्ण क्षमता वापरणे आणि आपल्या उर्जाविषयक सुरक्षित राखणे या आत्मनिर्भर भारताच्या जुळ्या ध्येयांच्या पूर्तीच्या दिशेने कार्य करणे हे केंद्रीय कोळसा मंत्रालयाचे अधिक विस्तारित घोषित ध्येय आहे.
अर्थ मंत्रालय
सार्वजनिक आस्थापना विभाग येत्या 25 आणि 26 सप्टेंबर रोजी नवी दिल्लीत ‘सीपीएसई ची गोलमेज परिषद आणि प्रदर्शन 2023’ करणार आयोजित
सार्वजनिक आस्थापना विभाग, केंद्रीय सार्वजनिक क्षेत्र आस्थापनांच्या सहकार्याने, तसेच स्कोप  च्या सहकार्याने नवी दिल्लीत येत्या 25 आणि 26 सप्टेंबर रोजी ‘सीपीएसईची गोलमेज परिषद आणि प्रदर्शन 2023’ आयोजित करणार आहे. केंद्रीय अर्थ राज्य मंत्री डॉ, भागवत किशनराव कराड प्रमुख पाहुणे म्हणून ही गोलमेज परिषद आणि प्रदर्शनाच्या उद्घाटन समारंभाचे अध्यक्षस्थान भूषवतील.
गोलमेज परिषदेदरम्यान, व्यावसायिक विवादांच्या निराकरणासाठी प्रशासकीय यंत्रणा, कॉर्पोरेट सामाजिक दायित्व , सामंजस्य करार यांसारख्या मुद्द्यांवर चर्चासत्रे होणार आहेत. केंद्रीय सार्वजनिक क्षेत्र आस्थापनांचे वरिष्ठ अधिकारी, अंमलबजावणी संस्था, संबंधित मंत्रालये आणि आकांक्षी जिल्ह्यांतील प्रतिनिधी या कार्यक्रमांना उपस्थित राहतील.
सामाजिक बांधिलकी सुधारण्यासाठी, विवादांचे निराकरण करण्यासाठी आणि केंद्रीय सार्वजनिक क्षेत्र आस्थापनांची कामगिरी सुधारण्यासाठी भागधारकांच्या चर्चा घडवून आणण्याच्या दृष्टीने ही गोलमेज आयोजित केली जाणार आहे.
गोलमेज परिषदेदरम्यान, नवी दिल्लीत प्रगती मैदान इथे, ‘सीएसआर गाथा: सीपीएसई आणि अंमलबजावणी करणाऱ्या संस्था’ या शीर्षकाचे प्रदर्शनही भरवले जाईल. सार्वजनिक आरोग्य, पोषण, शिक्षण, क्रीडा आणि इतर क्षेत्रांना बळकट करण्यासाठी त्यांच्या सीएसआर उपक्रमांद्वारे सीपीएससी ने दिलेल्या योगदानाची माहिती, या प्रदर्शनातून दिली जाईल. हे प्रदर्शन, 25 ते 26 सप्टेंबर या कालावधीत सर्वांसाठी खुले राहणार आहे.
ग्राहक व्यवहार, अन्न आणि सार्वजनिक पुरवठा मंत्रालय
खरीप हंगाम 2021-22 मध्ये  पर्यंत 695.67 लाख मेट्रिक टन धानाची खरेदी
किमान हमीभावानुसार 94.15 लाख शेतकऱ्यांच्या खात्यात 1,36,350.74 कोटी रुपये जमा
नवी दिल्ली, 21 फेब्रुवारी 2022
खरीप विपणन हंगाम 2021-22 मध्ये धान  खरेदी अव्याहतपणे सुरु असून, गेल्यावर्षीप्रमाणेच यंदाही शेतकऱ्यांकडून किमान हमीभावानुसार धान्यखरेदी केली जात आहे.
खरीप विपणन हंगाम- 2021-22 मध्ये, 20 फेब्रुवारी 2022 पर्यंत शेतकऱ्यांकडून एकूण 695.67 लाख मेट्रिक टन धानाची खरेदी करण्यात आली. यात, चांदीगढ, गुजरात, आराम, हरियाणा, हिमाचल प्रदेश, केरळ, तामिळनाडू, कर्नाटक, पश्चिम बंगाल, त्रिपुरा, बिहार, ओदिशा, महाराष्ट्र, पुददूचेरी, छत्तीसगढ, आंध्रप्रदेश आणि मध्यप्रदेश ही राज्ये आणि केंद्रशासित प्रदेशांचा समावेश आहे.
आतापर्यंत सुमारे 94.15 लाख शेतकऱ्यांना किमान हमीभावानुसार,1,36,350.74 कोटी रुपये रक्कम त्यांच्या खात्यात जमा करण्यात आली आहे.
|
|
Paddy Procurement in KMS 2021-22 / As on 21.02.2022
|
|
State/UT
|
|
Quantity of Paddy Procurement 
|
|
No of farmers benefitted
|
|
MSP value 
|
|
ANDHRA PRADESH
|
|
3449237
|
|
529290
|
|
6760.50
|
|
TELANGANA
|
|
7022000
|
|
1062428
|
|
13763.12
|
|
ASSAM
|
|
35296
|
|
5593
|
|
69.18
|
|
BIHAR
|
|
4250220
|
|
598757
|
|
8330.43
|
|
CHANDIGARH
|
|
27286
|
|
1781
|
|
53.48
|
|
CHHATTISGARH
|
|
9201000
|
|
2105972
|
|
18033.96
|
|
DELHI
|
|
0
|
|
0
|
|
0.00
|
|
GUJARAT
|
|
121865
|
|
25081
|
|
238.86
|
|
HARYANA
|
|
5530596
|
|
310083
|
|
10839.97
|
|
HIMACHAL PR.
|
|
27628
|
|
5851
|
|
54.15
|
|
JHARKHAND
|
|
307084
|
|
60445
|
|
601.88
|
|
J&K
|
|
40520
|
|
8724
|
|
79.42
|
|
KARNATAKA
|
|
73348
|
|
23737
|
|
143.76
|
|
KERALA
|
|
231454
|
|
91929
|
|
453.65
|
|
MADHYA PR.
|
|
4582610
|
|
661756
|
|
8981.92
|
|
MAHARASHTRA
|
|
1329901
|
|
468641
|
|
2606.61
|
|
ODISHA
|
|
4937749
|
|
1070693
|
|
9677.99
|
|
PUDUCHERRY
|
|
46
|
|
19
|
|
0.09
|
|
PUNJAB
|
|
18685532
|
|
924299
|
|
36623.64
|
|
NEF 
|
|
31197
|
|
14575
|
|
61.15
|
|
TAMILNADU
|
|
1566401
|
|
239460
|
|
3070.15
|
|
U.P. 
|
|
4274110
|
|
654008
|
|
8377.26
|
|
U.P. 
|
|
2130764
|
|
266569
|
|
4176.30
|
|
TOTAL UP
|
|
6404874
|
|
920577
|
|
12553.55
|
|
UTTRAKHAND
|
|
1156066
|
|
56034
|
|
2265.89
|
|
WEST BENGAL
|
|
547436
|
|
228369
|
|
1072.97
|
|
RAJASTHAN
|
|
7357
|
|
563
|
|
14.42
|
|
ALL INDIA TOTAL
|
|
69566703
|
|
9414657
|
|
136350.74
|
|
Source: FCI Daily Bulletin
|
||
|
|
|Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
पेट्रोलियम आणि नैसर्गिक वायू मंत्रालय
पंतप्रधान नरेंद्र मोदी उद्या इंडिया एनर्जी वीक अर्थात भारत उर्जा सप्ताह 2023 चे उद्घाटन करणार
कर्नाटकातील बंगळुरू इथे उद्या, पंतप्रधान नरेंद्र मोदी, इंडिया एनर्जी वीक अर्थात भारत उर्जा सप्ताह 2023 चे उद्घाटन करणार आहेत. 6 - 8 फेब्रुवारी दरम्यान आयोजित भारत उर्जा सप्ताहाचं उद्दीष्ट ऊर्जा स्थित्यंतर म्हणजेच पारंपरिक उर्जेच्या वापरापासून अपारंपारीक उर्जा वापराकडे होत जाणाऱ्या बदलाचं जागतिक शक्तीपीठ म्हणून भारताच्या वाढत्या नैपुण्याचं प्रदर्शन करणं हे आहे. या उपक्रमामुळे पारंपरीक आणि अपारंपरीक ऊर्जा उद्योग, सरकार आणि शैक्षणिक क्षेत्रातील प्रमुख व्यक्ती एकत्र येतील आणि जबाबदार ऊर्जा स्थित्यंतरामुळे निर्माण होणारी आव्हानं आणि संधी यावर चर्चा करतील. कार्यक्रमादरम्यान, पंतप्रधान जागतिक तेल आणि वायू उद्योगक्षेत्रातील मुख्य कार्यकारी अधिकाऱ्यांसोबत गोलमेज संवादात सहभागी होतील. हरीत ऊर्जेच्या क्षेत्रातही ते अनेक उपक्रम सुरू करणार आहेत.
E20 इंधन:
इथेनॉल मिश्रण प्रक्रियेच्या कृती आराखड्यानुसार, पंतप्रधान 11 राज्ये/केंद्रशासित प्रदेशातील तेल विपणन कंपन्यांच्या 84 पेट्रोल पंपांवर, E20 या इंधनविक्रीची सुरुवात करतील. E20 हे पेट्रोलमध्ये 20% इथेनॉल असं मिश्रण असलेलं इंधन आहे.
ग्रीन मोबिलिटी रॅली-
ग्रीन मोबिलिटी रॅलीलाही पंतप्रधान उद्या हिरवा झेंडा दाखवून मार्गस्थ करतील. या फेरीमध्ये हरित ऊर्जा स्रोतांवर चालणारी वाहनं सहभागी होतील. या उपक्रमामुळे वाहनधारकांमध्ये हरीत इंधनाच्या वापराबाबत जनजागृती करण्यासाठी मदत होईल.
इंडियन ऑइलचा ‘अनबॉटल’ म्हणजेच ग्राहकोपयोगी सुविधा पुरवठा उपक्रम
इंडियन ऑइलच्या ‘अनबॉटल’ उपक्रमा अंतर्गत पंतप्रधान गणवेशाचं लोकार्पण करतील. एकदा वापरता येणाऱ्या प्लास्टिकचा वापर कायमस्वरुपी बंद करण्याच्या पंतप्रधानांच्या संकल्पानुसार, पेट्रोल पंपावर इंधन विक्री करणारे कर्मचारी आणि एलपीजी सिलिंडर घरपोच करणाऱ्या कर्मचार्यांसाठी पुनर्वापर केलेले पॉलिस्टर  आणि सुती कापडापासून बनवलेले गणवेश पुरवण्याचा निर्णय इंडियन ऑइलनं घेतला आहे.
इनडोअर सोलर कुकिंग सिस्टमचे ट्विन-कूकटॉप मॉडेल
इंडियन ऑइलनं विकसीत केलेल्या, बंदीस्त ठिकाणी सौरऊर्जेवर चालणाऱ्या स्वयंपाक सुविधेच्या ट्विन-कूकटॉप मॉडेल म्हणजेच दुहेरी शेगडीचं देखील, पंतप्रधान, लोकार्पण करतील आणि तिच्या व्यावसायिक उपयोगाचं उद्घाटन करतील. इंडियन ऑइलनं यापूर्वी एक नाविन्यपूर्ण अशी एकेरी शेगडी असलेली इनडोअर सोलर कुकिंग सिस्टीम विकसित करुन तिचा स्वामित्व हक्क  मिळवला होता. या एकेरी शेगडीला मिळालेल्या प्रतिसादाच्या आधारे, या ट्विन-कूकटॉप इनडोअर सोलर कुकिंग सिस्टीमची रचना, वापरकर्त्यांना अधिक लवचिकता आणि सुलभता प्रदान करुन देणारी आहे.
भूविज्ञान मंत्रालय
हवामानाचा अंदाज आणि आपत्ती व्यवस्थापनात खाजगी क्षेत्राचा सहभाग
नवी दिल्ली, 27 जुलै 2023
भारतीय हवामानशास्त्र विभागाने  सप्टेंबर 2021 मध्ये गुगल एशिया प्रा. लि. सोबत RA II प्रदेशात चक्रीवादळविषयक सूचनांची देवाणघेवाण करण्यासाठी आणि स्थाननिहाय पाऊसमानाचे भाकित करण्यासाठी नाऊकास्ट तंत्रज्ञान विकासाकरिता सामंजस्य करार केला
वरील करारा व्यतिरिक्त
- कृषी सेवा संबंधित हवामानाचा अंदाज आणि इशाऱ्याचे संदेश प्रसारित करण्यासाठी आयएमडी सार्वजनिक खाजगी भागीदारीचा वापर करत आहे.
- स्वदेशी बनावटीचे रडार तयार करण्यासाठी विभागाकडून खाजगी क्षेत्राची मदत घेतली जात आहे.
- वादळ आणि वीज कोसळण्याशी संबंधित हवामान अंदाज सेवांसाठी आयएमडी हवामान प्रतिरोधक निरीक्षण प्रणाली प्रोत्साहन परिषदेसोबत  सहकार्याने काम करत आहे.
विविध हवामान ऍप्लिकेशन्स आणि सेवांच्या विकासात पाठबळ देण्यासाठी भारतीय स्टार्टअप्सकडून प्रस्ताव मागवले आहेत.
“बॅरोमेट्रिक प्रेशर सेन्सरसह उपग्रहाने मागोवा घेणारा लॅग्रेन्जियन ड्रिफ्टर आणि इन्सॅट दळणवळण” यांचे राष्ट्रीय महासागर तंत्रज्ञान संस्थेसोबत तंत्रज्ञान हस्तांतरणाने स्वदेशीकरण करण्यात आले आहे. भारतीय राष्ट्रीय महासागर माहिती सेवा केंद्र ही आवश्यकतेनुसार खरेदी करणारी संस्था आहे. हवेच्या वरच्या थरातील वाऱ्याची जास्त अचूकतेने माहिती मिळवण्यासाठी जुनी ऑप्टिकल ओडोलाईट आधारित पायलट बलून प्रणाली बदलून त्या जागी जीपीएस आधारित पायलट्सनोड प्रणालीचा वापर करण्याच्या शक्यतेची आयएमडीने चाचपणी केली आहे. माहिती गमावण्याचे प्रमाण कमी करण्याचे आणि हवामानाच्या भाकिताच्या सेवा आणखी सुधारण्याची क्षमता या तंत्रज्ञानात आहे. या व्यतिरिक्त देशात उत्पादित होणारी अनेक निरीक्षण उपकरणे सरकारच्या मेक इन इंडिया धोरणाला पाठबळ देण्यासाठी, गरजेनुसार खरेदी केली जातात.
केंद्रीय भूविज्ञानमंत्री किरेन रिजीजू यांनी आज राज्यसभेत एका प्रश्नाच्या लेखी उत्तरात ही माहिती दिली.S.Kakade/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
संरक्षण मंत्रालय
कोविड-19 रुग्णांच्या उपचारासाठी वैद्यकीय ऑक्सीजन वेळेत उपलब्ध करून देण्यासाठी भारतीय हवाई दलाकडून रिकाम्या ऑक्सीजन कंटेनरची विमानाने वाहतूक
कोविड -19 विरोधातील लढ्याचा भाग होऊन भारतीय हवाई दल, ऑक्सीजन भरून आणण्यासाठी लागणारा वेळ वाचावा आणि कोविड -19 विरोधातील लढ्याचा भाग होऊन भारतीय हवाई दल महाराष्टारील रिक्त ऑक्सीजन कंटेनर ऑक्सीजन केंद्रावर नेण्यासाठी विमानाचा वापर करत आहे.
आज 24 एप्रिल 2021 रोजी सकाळी 08:00 वाजता हिंडन हवाई तळावरून भारतीय हवाई दलाच्या एका सी -17 विमानाने पुणे हवाई तळाच्या दिशेने उड्डाण केले. सकाळी 10:00 वाजता या विमानाचे पुण्यात आगमन झाले. द्रवरूप वैद्यकीय ऑक्सीजनची वाहतूक करणारे रिक्त कंटेनर ट्रक्स वेळेची बचत करण्यासाठी विमानातून नेत आहेत . हे विमान पुण्याहून सुटेल आणि हे कंटेनर आज दुपारी 1:30 वाजेपर्यंत जामनगर हवाईतळावर उतरवण्यात येतील.
भारतीय हवाई दलाने तैनात केलेल्या आणखी एका सी -17 विमानाने आज पहाटे 2 वाजता सिंगापोर येथील चांगी आंतराष्ट्रीय विमानतळावर पोहोचण्यासाठी उड्डाण केले. सकाळी 07:45 वाजता या विमानाचे सिंगापोरला आगमन झाले. क्रायोजेनिक ऑक्सिजन टँकचे चार कंटेनर भरल्यानंतर ते सिंगापोरहून उड्डाण करेल आणि पश्चिम बंगालमधील पनागढ़ हवाईतळावर दाखल होईल आणि संध्याकाळपर्यंत हे कंटेनर उतरविण्यात येतील.
ग्राहक व्यवहार, अन्न आणि सार्वजनिक पुरवठा मंत्रालय
गेल्या वर्षी याच कालावधीतील खरेदीच्या तुलनेत गहू खरेदीत 30% वाढ
रब्बी विपणन हंगाम 2021-22 मध्ये 366.61 लाख मेट्रीक टन गहू 37.15 लाख शेतकऱ्यांकडून हमीभावाने खरेदी
742.41 लाख मेट्रीक टन धानाची रब्बी विपणन हंगाम 2021-22 मध्ये हमीभावाने खरेदी, 111.00 लाख शेतकऱ्यांना लाभ
सरकारने नोडल मध्यस्थांमार्फत 6,69,411.32 मेट्रीक टन डाळी आणि तेलबियांची हमीभावाने केली खरेदी, 4,01,265 शेतकऱ्यांना लाभ
सध्याच्या 2021-22 च्या रब्बी विपणन हंगामातील गहू खरेदी आधीच्या सत्राप्रमाणे हरयाणा, उत्तर प्रदेश, मध्य प्रदेश, राजस्थान, हिमाचल प्रदेश, दिल्ली व जम्मू काश्मीरमधून हमीभावाने सुरू आहे त्यानुसार आतापर्यंत म्हणजे 14.05.2021 पर्यंत 366.61 लाख मेट्रीक टन गहू हमीभावाने खरेदी करण्यात आला. गतवर्षी याच कालावधीत हमीभावाने 282.69 लाख मेट्रीक टन गहूखरेदी झाली होती. या रब्बी विपणन हंगामात एकूण 72,406.11 कोटी रुपयांची खरेदी झाली ज्याचा लाभ 37.15 लाख शेतकऱ्यांना झाला.
रब्बी विपणन हंगाम 2020-21 मध्ये धान खरेदी व्यवहार सुरळीत सुरू आहेत. खरेदी करणाऱ्या राज्यांमधून आतापर्यंत म्हणजे 14.05.2021 पर्यंत 742.41 लाख मेट्रिक टन धान खरेदी झाले. यामध्ये 705.52 लाख मेट्रिक टन खरीप आणि 36.89 लाख मेट्रिक टन रब्बी हंगामातील धानाचा समावेश आहे. गेल्या वर्षी याच कालावधीपर्यंत 687.24 मेट्रिक टन धान खरेदी झाली होती. खरीप विपणन हंगामातील हमीभावाने झालेल्या 1,40,165.72 कोटी रुपये खरेदीचा लाभ 111.00 लाख शेतकऱ्यांना झाला आहे.
राज्यांकडून आलेल्या प्रस्तावांच्या आधारे तामिळनाडू, कर्नाटक, महाराष्ट्र, तेलंगणा, गुजरात, हरियाणा, मध्यप्रदेश, उत्तर प्रदेश, ओदिशा, राज्यस्थान आणि आंध्र प्रदेश या राज्यांसाठी खरीप विपणन हंगाम-2020 मध्ये 107.37 लाख मेट्रिक टन डाळी आणि तेलबियांची खरेदी मूल्य समर्थन योजनेनुसार करण्यास मंजूरी देण्यात आली आहे. आंध्र प्रदेश, तामिळनाडू, कर्नाटत, व केरळ या राज्यांमध्ये मूल्य समर्थन योजनेनुसार 1.74 लाख मेट्रिक टन खोबरे  खरेदीस मंजुरी देण्यात आली आहे. इतर राज्ये आणि केंद्रशासित प्रदेशांनी जर डाळी, तेलबिया आणि खोबरे यांच्या 2020-21 या वर्षातील मूल्य समर्थन योजनेनुसार खरेदीचे प्रस्ताव पाठविले तर त्याच्या एफएक्यू ग्रेडची खरेदी शेतकऱ्यांकडून 2020-21 च्या अधिसूचित मुल्यानुसार नियोजित हंगामात केली जाईल. जर बाजारपेठेतील किमती आधारभूत मुल्यांहून कमी झाल्या तर राज्यांनी निर्धारित केलेल्या संस्थांच्या माध्यमातून केंद्रीय नोडल संस्थाच्या पिक संस्थांकडून खरेदी होईल.
दिनांक 14.05.2021 पर्यंत सरकारने नोडल संस्थांच्यामार्फत 6,69,411.32 मेट्रिक टन मूग,उडीद,तूर, मसूर या डाळी, भूईमुगाच्या शेंगा, मोहरीबिया आणि सोयाबीन यांची किमान आधारभूत मूल्याने खरेदी केली. खरीप 2020-21 व रब्बी 2021 च्या हंगामातील 3,507.80 कोटी रुपये मुल्याच्या या खरेदीचा लाभ तामिळनाडू, कर्नाटक, आंध्रप्रदेश, मध्यप्रदेश, महाराष्ट्र, गुजराथ, उत्तरप्रदेश, तेलंगणा, हरयाणा, व राजस्थान या राज्यांमधील 4,01,265 शेतकऱ्यांना झाला.
याशिवाय 14.05.2021. पर्यंत खोबरा या बारमाही पिकाच्या 5089 मेट्रीक टन 52.40 रु कोटींच्या झालेल्या खरेदीचा लाभ कर्नाटक, तामिळनाडूतील 3961 शेतकऱ्यांना झाला.
आरोग्य आणि कुटुंब कल्याण मंत्रालय
कोविड-19 सद्यस्थिती
कोविड-19 चा सर्वाधिक प्रादुर्भाव असणाऱ्या 50 पालिका क्षेत्रात केंद्रीय पथके रवाना
नवी दिल्ली, 9 जून 2020
आरोग्य व कुटुंब कल्याण मंत्रालयाने कोविडचा सर्वाधिक प्रादुर्भाव आढळणाऱ्या 15 राज्ये/ केंद्रशासित प्रदेशातील 50 हून अधिक जिल्हे / पालिका क्षेत्रामध्ये उच्चस्तरीय केंद्रीय पथके रवाना केली असून, ही पथके कोविड-19 महामारीचा प्रादुर्भाव रोखण्यात आणि व्यवस्थापनात राज्य सरकारांना तांत्रिक आधार देऊन मदत करतील. ही राज्ये / केंद्रशासित प्रदेश याप्रमाणे: महाराष्ट्र , तेलंगणा , तामिळनाडू , राजस्थान , आसाम , हरियाणा , गुजरात , कर्नाटक , उत्तराखंड , मध्य प्रदेश , पश्चिम बंगाल , दिल्ली , बिहार , उत्तर प्रदेश , आणि ओदिशा .
प्रशासकीय हाताळणी व कारभार सुधारण्यासाठी तीन सदस्यीय पथक असून त्यात दोन सार्वजनिक आरोग्य तज्ञ / साथीचे रोग विशेषज्ञ / प्रयोगशाळेतील संशोधक आणि एक संयुक्त सहसचिव स्तरीय वरिष्ठ नोडल अधिकारी यांचा समावेश आहे. हे पथक प्रत्यक्ष ठिकाणी जाऊन काम करत आहेत आणि हे पथक जिल्हा / शहरी भागातील संसर्गग्रस्तांच्या नियंत्रणावरील उपाययोजनांची अंमलबजावणी आणि कार्यक्षम उपचार / नैदानिक व्यवस्थापनात राज्य आरोग्य विभागाला मदत करण्यासाठी आरोग्य सेवा सुविधांना भेट देत आहे.
अधिक चांगले समन्वय, त्वरित कार्यवाही, अधिक बारकाईने धोरण राबविण्यासाठी या जिल्हा / नगरपालिकांनी राज्यांबरोबर सध्या संपर्कात असणाऱ्या केंद्रीय पथकांशी नियमित संपर्क साधावा असा प्रस्ताव आहे. अशा वारंवार होणा-या संवादांमुळे सर्वेक्षण, प्रतिबंध, चाचणी आणि उपचारांशी संबंधित कारवाईस अधिक बळकटी मिळते.
चाचणी करण्यात येणाऱ्या अडचणी, दर दशलक्ष लोकसंख्येमागे कमी प्रमाणात चाचण्या, उच्च पुष्टीकरण दर, उच्च चाचणी पुष्टीकरण दर, पुढील दोन महिन्यात क्षमता कमी होण्याचा धोका, खाटांची कमतरता, मृत्युदरात वाढ, रुग्णसंख्या दुप्पट होण्यात वाढ, संक्रमित रुग्णसंख्येत अचानक वाढ अशा राज्य / केंद्रशासित प्रदेश प्राधिकरणासमोरील अनेक आव्हानांचा सामना करण्यास ही केंद्रीय पथके राज्य / केंद्रशासित प्रदेशांना मदत करीत आहेत.
केंद्रीय पथकाशी नियमित संपर्क साधण्यासाठी कित्येक जिल्हे / नगरपालिकांनी यापूर्वीच जिल्हा स्तरावर वैद्यकीय आणि प्रशासकीय अधिका-यांचा समावेश असलेले समर्पित सहाय्यक पथक नेमण्याची औपचारिकता पूर्ण केली आहे.S.Tupe/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
नितीन गडकरी यांनी आउटलुक बिझनेस लीडिंग एज 2021-"रिगेनिंग ग्रोथ"ला व्हिडिओ कॉन्फरन्सिंगद्वारे संबोधित केले
नवी दिल्ली, 12 मार्च 2021
रस्ते वाहतूक आणि महामार्ग आणि सूक्ष्म, लघु व मध्यम उद्योग मंत्री नितीन गडकरी यांनी आज आउटलुक बिझनेस लीडिंग एज 2021 -" रिगेनिंग ग्रोथ " ला व्हिडिओ कॉन्फरन्सिंगद्वारे संबोधित केले. कोरोना काळानंतर भारत कसा आर्थिक प्रगतीच्या मार्गावर पुन्हा वाटचाल करत आहे याविषयी आपले विचार सांगताना गडकरी म्हणाले की, “एमएसएमई क्षेत्रासाठी सरकारने तीन लाख कोटी रुपयांचे पॅकेज याआधीच जाहीर केले आहे आणि बाजारात तरलता वाढवण्यासाठी आम्ही सर्वतोपरी प्रयत्न करत आहोत.” भांडवल बाजारातून भांडवल उभे करण्यासाठी आम्ही बँक उलाढाल, जीएसटी, आयकर आणि ताळेबंदाच्या आधारे मागील पाच वर्षांत उत्तम कामगिरीची नोंद असलेल्या एमएसएमईला प्रोत्साहन देत आहोत” असे ते म्हणाले. गडकरी म्हणाले की, आम्ही इथेनॉल-अर्थव्यवस्था सध्याच्या 20,000 कोटी रुपयांवरून दोन लाख कोटी रुपयांवर नेण्याचा प्रयत्न करत आहोत. ते म्हणाले की सरकार पायाभूत सुविधांवरील खर्च वाढवत आहे. जलमार्ग, जलवाहतूक, समुद्री वाहतुकीच्या विकासाचे महत्त्व अधोरेखित करताना गडकरी म्हणाले की, “जलमार्ग विकसित करून आम्ही वाहतूक खर्च कमी करणार आहोत. ” ते म्हणाले की, “वाहतूक व्यवस्थेला इलेक्ट्रिक ट्रक, इलेक्ट्रिक सार्वजनिक वेगवान वाहतूक यासारख्या विजेवर चालणाऱ्या वाहतुकीमध्ये रूपांतरित करण्याचा आम्ही प्रयत्न करत आहोत. ग्रामीण अर्थव्यवस्थेवर भर देताना गडकरी म्हणाले की, “आपण ग्रामीण अर्थव्यवस्थेला चालना देण्याची गरज आहे आणि बाजारात तरलता वाढवून आम्ही अधिकाधिक रोजगाराची क्षमता निर्माण करत आहोत. देशाची अर्थव्यवस्था पुन्हा रुळावर येत असल्याचा उल्लेख करताना गडकरी म्हणाले की, “गेल्या दोन महिन्यांपासून विकास दर सकारात्मक दिशेने जात आहे आणि सहा महिन्यांत ही परिस्थिती चांगली असेल.” गडकरी म्हणाले की, “अर्थसंकल्पात रस्ते वाहतुकीला सर्वोच्च प्राधान्य देण्यात आले असून अर्थसंकल्पात रस्ते व वाहतुकीसाठी 1,18,000 कोटी रुपये मंजूर झाले आहेत.” ते म्हणाले की, “सध्या रस्ते बांधण्याची गती प्रतिदिन 34 किलोमीटर आहे आणि आम्ही भारताला जगातील दुसर्या क्रमांकाचे रस्ते जाळे असलेला देश बनवत आहेत.” ते म्हणाले, “आमचे प्राधान्य 115 महत्वाकांक्षी जिल्हे आणि ग्रामीण, कृषी व आदिवासी अर्थव्यवस्था आहे आणि सरकार या अनुषंगाने काम करत आहे”.
गडकरी म्हणाले की, “बाजारातील तरलता वाढवण्यासाठी सरकार भांडवलासह मदत करत आहे आणि आता आम्ही पायाभूत सुविधांवर आपला खर्च वाढवत आहोत आणि यामुळे रोजगाराची क्षमता निर्माण करण्याबरोबरच बाजारात तरलता निर्माण होईल”. ते म्हणाले, “इंधन म्हणून इथेनॉल, मेथेनॉल, बायो-डिझेल, बायो-सीएनजी, इलेक्ट्रिक आणि हायड्रोजन इंधन विक्रीला स्वीकारून आणि घोषित केलेल्या स्क्रॅपिंग पॉलिसीनुसार आम्ही वाहन उद्योगाला पाच वर्षात 4,50,000 कोटी वरून 10 लाख कोटी रुपयांवर नेणार आहोत."M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
गृह मंत्रालय
केंद्रीय गृहमंत्री अमित शाह यांच्या हस्ते नवी दिल्ली येथे राष्ट्रीय सुरक्षा धोरण परिषद 2022 चे उद्घाटन
नवी दिल्ली 17 ऑगस्ट 2022
राष्ट्रीय सुरक्षा व्यवस्थेच्या सर्व पैलूंचे बळकटीकरण करून भारताला एक निर्धोक आणि सुरक्षित देश म्हणून सुनिश्चित करणे हे पंतप्रधान नरेंद्र मोदी यांचे स्वप्न आहे. त्याच अनुषंगाने केंद्रीय गृहमंत्री अमित शाह यांनी आज नवी दिल्ली येथे आयोजित दोन दिवसीय राष्ट्रीय सुरक्षा धोरण परिषद 2022 चे उद्घाटन केले. केंद्रीय गृह सचिव, उप राष्ट्रीय सुरक्षा सल्लागार , सर्व राज्ये तसेच केंद्रशासित प्रदेशांचे पोलीस महासंचालक तसेच पोलीस महानिरीक्षक तसेच केंद्रीय सशस्त्र पोलीस दलांचे महासंचालक या परिषदेला उपस्थित आहेत. तसेच देशभरातील 600 पोलीस अधिकारी प्रत्यक्ष आणि आभासी पद्धतीने या परिषदेत भाग घेत आहेत.
या परिषदेमध्ये देशातील सर्वोच्च नेतृत्व आणि विशेष क्षेत्रातील नैपुण्य असणारे सर्वोत्कृष्ट पोलीस अधिकारी, संरक्षण अधिकारी आणि तज्ञ यांच्या वैशिष्ट्यपूर्ण अनुभवातून राष्ट्रीय सुरक्षाविषयक आव्हानांचा सामना करण्याविषयी मार्गदर्शन मिळणार आहे. परिषदेची सुरुवात होण्यापूर्वी केंद्रीय गृहमंत्री अमित शाह यांनी शहीद स्तंभावर पुष्पचक्र अर्पण करून हुतात्म्यांना श्रद्धांजली वाहिली.
परिषदेच्या पहिल्या दिवशी, आज, दहशतवाद-विरोधी कारवाई, अत्याचाराला विरोध, क्रिप्टो-चलनाशी संबंधित समस्या, गुन्हेगारांना रोखणारे ड्रोन तंत्रज्ञान तसेच माओवादी गटाकडून निर्माण केल्या जात असलेल्या आव्हानांसह राष्ट्रीय सुरक्षेशी संबंधित विविध विषयांवर चर्चा झाली.
नव्याने निर्माण होणाऱ्या दहशतवादी अड्ड्यांचा शोध घेण्यात जिल्हा पातळीवरील पोलीस अधिकाऱ्यांची असलेली महत्त्वाची भूमिका अधोरेखित करत केंद्रीय गृहमंत्री अमित शाह यांनी त्यांच्या भाषणात दहशतवाद रोखण्याच्या बाबतीत मानवी बुद्धीमत्तेचे महत्त्व अधोरेखित केले.
केंद्रीय मंत्री शाह यांनी यावेळी, राष्ट्रीय गुन्हे नोंदणी ब्युरोने विकसित केलेल्या बोटांच्या ठशांच्या ओळख निश्चितीसाठीच्या राष्ट्रीय स्वयंचलित प्रणालीचे देखील उद्घाटन केले.या प्रणालीमुळे बोटांच्या ठशांच्या केंद्रीकृत माहिती साठ्याच्या मदतीने अनेक गुन्ह्यांची जलद गतीने तसेच सोप्या पद्धतीने उकल होण्यास मदत होणार आहे.
या परिषदेच्या उद्याच्या समारोप सत्राला केंद्रीय गृहमंत्री संबोधित करणार आहेत.